પનામા પેપર્સ લીક કેસમાં પાકિસ્તાની સુપ્રીમ કોર્ટ દ્વારા કડક પગલાં લઈને નવાઝ શરીફને પીએમપદે અને રાજકારણી તરીકે ગેરલાયક ઠેરવવામાં આવ્યા હતા. તેમના ઉપર ભ્રષ્ટાચારના કેસના આધારે તેમને ગેરલાયક ઠેરવીને પદ પરથી દૂર કરાયા હતા અને રાજકારણી તરીકે પણ આગામી સમયમાં ચૂંટણી ન લડવા દેવા આદેશ આપ્યા હતા. કોર્ટના આદેશ મુજબ તેઓ આજીવન કોઈ સાર્વજનિક પદ ઉપર રહી શકે તેમ નથી. હાલમાં શરીફ પરિવાર મુશ્કેલીમાં છે. શરીફ સામેના કેસ પુરવાર થશે તો નવાઝ શરીફને આકરી સજા થાય તેવી પણ શક્યતાઓ સેવાઈ રહી છે.